**סנדרה שדה-מושונוב** (נולדה ב-28 באוקטובר 1949) היא שחקנית קולנוע, טלוויזיה ותיאטרון ישראלית.

ביוגרפיה
--------

שדה נולדה ברומניה לשלמה (מוני) ועמליה שרגסקו, שניהם זמרי אופרה, במשפחה בת שני ילדים. המשפחה עלתה ארצה בשנת 1964 והתיישבה במעברה בבת-ים. שדה למדה בחוג לתיאטרון באוניברסיטת תל אביב ולאחר מכן הצטרפה לתיאטרון חיפה.

קריירה
------

### תיאטרון

בשנת 1974 שיחקה בתיאטרון חיפה, בהצגה "ליל העשרים" מאת יהושע סובול ובבימוי נולה צ'לטון.

שדה שיחקה במשך כ-17 שנים בתיאטרון הקאמרי. כמו כן, שיחקה בתיאטרון בית ליסין ובתיאטרון הבימה.

מ-2014 משחקת בתיאטרון הקאמרי בהצגה "הפושעים החדשים" מאת עדנה מזי"א ובבימויה. מ-2016 גילמה (לסירוגין עם חנה לסלאו) את תפקיד ברטה במחזה "פליישר" מאת יגאל אבן אור בתיאטרון הבימה. באותה השנה תרגמה את המחזה "שירלי ולנטיין" מאת וילי ראסל עבור תיאטרון מראה.

ב-2017 החלה גם לגלם את נעמי שמר המבוגרת (לסירוגין עם גילה אלמגור) במחזמר "סימני דרך", המבוסס על הביוגרפיה של נעמי שמר.

החל מאוגוסט 2019 משחקת לסירוגין עם יונה אליאן ב"דברים שאני יודעת" בתיאטרון בית ליסין (בשיתוף עם תיאטרון חיפה). ב-2020 החלה להשתתף בתפקיד בובולינה במחזה "זורבה היווני", המבוסס על הרומן, שעלה בתיאטרון הבימה. באותה השנה השתתפה בסדרת הנוער "זיגי".

ב-2019 החלה גם לשחק במחזמר "גבעת חלפון אינה עונה" המבוסס על הסרט של הגשש החיוור בתיאטרון הבימה.

ביולי 2022 החלה לשחק בתור גולדה במחזמר "כנר על הגג" בהפקה של התיאטרון העברי. זאת, לאחר שבשתי הפקות קודמות של "כנר על הגג" שיחקו אמה ובתה.

שדה לוהקה לתפקיד "מלכת הקור" בפסטיגל 2022.

### טלוויזיה

בשנת 1981 השתתפה שדה בתוכנית הטלוויזיה החינוכית "ארץ מולדת".

בשנת 1986 השתתפה כשחקנית אורחת בסדרה הקומית "קרובים קרובים" בפרק "אין אהבות שמחות".

ב-2001 השתתפה בדרמה "פרצוף של פוקר" מתוך הסדרה "שיעור מולדת". בשנת 2010 השתתפה בסדרת הטלוויזיה "עבודה ערבית", בתפקיד יוכבד. החל משנת 2011 היא מגלמת את רבקה (ריקי) רוזן בסדרה הקומית "סברי מרנן". בשתי הסדרות גילמה דמות סטריאוטיפית של פולנייה.

בשנת 2012 השתתפה כשחקנית אורחת בסדרה "תנוחי".

בשנת 2014 השתתפה בסדרה "פלפלים צהובים".

ב-2021 השתתפה בעונה השנייה של תוכנית הטלוויזיה "הזמר במסכה" בתור התות, והודחה רביעית מהתוכנית.

### קולנוע

שדה הופיעה גם בכמה סרטי קולנוע. ב-1988 הופיעה בתפקיד משני (אליס אלכסנדרוביץ) בסרטו של אלי כהן על פי תסריט של גילה אלמגור, "הקיץ של אביה". ב־1993 שיחקה בסרט "שלג באוגוסט". ב-2001 הופיעה בסרט "שישה מיליון רסיסים", ב-2003 שיחקה בסרט "אריה" של רומן קצ'נוב, ב-2004 שיחקה בקלטת הילדים "סוד השוקולד", לצדו של חנן גולדבלט, וב-2006 גילמה את חנה לצד ישראל פוליאקוב בסרטו של דני סירקין "למראית עין". בשנת 2007 השתתפה בסרט "מתוק ומר" בתפקיד מגדת עתידות.

ב-2017 השתתפה בסרט "האופה מברלין".

חיים אישיים
-----------

שדה נשואה נישואים שניים לשחקן מוני מושונוב, אותו הכירה בעת הלימודים של שניהם באוניברסיטת תל אביב. בתם אלמה היא זמרת אופרה בברלין, ובנם מיכאל הוא שחקן ומוזיקאי.

אחיה הוא זמר הטנור גבי שדה, גיסתה היא מעצבת האופנה דורית שדה, ואחייניתה היא הזמרת מיקה שדה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סנדרה שדה** |
| ויקישיתוף תמונות ומדיה בוויקישיתוף: **סנדרה שדה** |

* סנדרה שדה, במיזם "אישים" לתיעוד היצירה הישראלית
* סנדרה שדה, במסד הנתונים הקולנועיים IMDb (באנגלית)
* סנדרה שדה, באתר "אידיבי", מאגר הידע העברי לקולנוע ישראלי ועולמי
* סנדרה שדה, באתר ספר הקולנוע הישראלי
* סנדרה שדה, בארכיון הבימה
* שרית כהן-שלו, ‏קפה עם סנדרה שדה, באתר onlife,‏ 10 בנובמבר 2011
* רוני גובר, עכבר העיר אונליין, "תמיד יחשבו שאני עולה חדשה": 10 שאלות לסנדרה שדה, באתר הארץ, 22 בדצמבר 2011
* מיקי לוין, בית דין שדה, באתר nrg‏, 7 ביולי 2012
* "מדונה היא השראה בשבילי" ראיון עם סנדרה שדה, באתר מגזין יופי, אוגוסט 2012
* מאיה נחום שחל, "אנחנו עם שאוהב לשמוח ולבלות", באתר כלכליסט, 21 באוגוסט 2014
* אילן לוקאץ', ‏התהילה החדשה של סנדרה שדה, באתר ‏מאקו‏, 31 באוקטובר 2014 סרטונים
* יורם יובל,  שיחת נפש - סנדרה שדה, סרטון באתר יוטיוב,‏ 17 בדצמבר 2014
* יובל אברמוביץ', בית ספר שדה, באתר ישראל היום, 22 ביולי 2016
* סרטונים יואב גינאי משוחח עם סנדרה שדה בתוכנית "לגעת ברוח", בערוץ ה-YouTube של רשות השידור, 29 באפריל 2017
* אתר למנויים בלבד יואב בירנברג, "אני סופרת את השניות עד שאעלה על הבמה ומקווה שלא נתאכזב שוב", באתר "ידיעות אחרונות", 19 באוגוסט 2020
* מאיה כהן, תות שדה: הסודות של סנדרה, באתר ישראל היום, 16 בדצמבר 2021

הערות שוליים
------------

1. 1 2 3 4 5 6  עידו סולומון, ענייני פנים, באתר מאקו, 15 ביולי 20221; במקור, מתוך "אולפן שישי"
2. ↑  חוצלארץ + פרצוף של פוקר, באתר סינמטק תל אביב
3. ↑  המסך ירד: סנדרה שדה היא המפורסמת בתחפושת התות, באתר ‏מאקו‏, 26 באוקטובר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297355405171
* GND: 1062282841
* ISNI: 0000 0004 0247 9473
* LCCN: no2011148668
* VIAF: 298011612
* WorldCat: lccn-no2011148668

 |